Սպիտակ համայնքի ղեկավար Քաջայր Նիկողոսյանի շնորհավորական ուղերձը Ուսանողների միջազգային օրվա կապակցությամբ

——————————————————

 Այսօր ուսանողների միջազգային օրն է.

Նոյեմբերի 17-ը միջազգայնորեն նշվում է որպես Ուսանողների միջազգային օր:

Սպիտակ համայնքի սիրելի՛ ուսանողներ, ի դեմս ձեզ, շնորհավորում ենք բոլոր ուսանողներին, թո՛ղ ուսման ձգտումը ուղեկցի ձեզ ոչ միայն ուսանողական տարիների ընթացքում, այլև ձեր կյանքի հետագա փուլերում: Հիշեք, որ գիտելիքն է այն միակ սեփականությունը, որը ձեզնից ոչ ոք խլել չի կարող:

 Դու՛ք այսօր քայլում եք մեր երկրի հասարակական կյանքի բոլոր զարգացումներին համընթաց` միաժամանակ լինելով դրանց ակտիվ մասնակիցն ու իրականացնողը: Թե ինչպիսին կլինի Հայաստանի Հանրապետությունը տարիներ անց, պայմանավորված է նաև ձե՛ր ձգտումներով, երազանքներով ու հաստատակամությամբ:

 Արժևորե՛ք ուսանողի ձեր կարգավիճակը, ստացե՛ք առավելագույնը և ձգտե՛ք առաջընթացի:

Կրկին անգամ Շնորհավորում ենք։